TV7 JERUUSALEMMA UUDISED
Tänased teemad -
UNESCO resolutsioon ajas iisraellased raevu
Palestiina terrorism võib uue kuju võtta
Iisrael on üks maailma naistesõbralikumaid riike
Iisraeli tudengeil võib olla lahendus plastjäätmeprobleemile
Iisraellaste pensionid on OECD riikide madalaimate seas
Edenevad kaevetööd iidses Lachise linnas
TV7 Jeruusalemma Uudistest - Shalom!
The Times of Israeli teatel
ajas ÜRO Haridus-, Teadus- ja Kultuuriorganisatsiooni UNESCO
uus resolutsioon Iisraeli poliitikud raevu.
Resolutsiooni järgi pole juutidel mingeid sidemeid
Jeruusalemma pühapaikadega, Templimäega ega Nutumüüriga.
Resolutsioon kasutab Jeruusalemma vanalinna pühapaikade kohta
vaid moslemite nimetusi ja kritiseerib karmilt Iisraeli
piirkonna provotseeriva väärkohtlemise eest
ning selle pühaduse ja ühtsuse solvamise eest.
Raevunud Iisraeli poliitikud süüdistasid UNESCOt antisemitismis.
Iisraeli peaministri Netanyahu sõnul
kaotas UNESCO selle absurdse otsusega
viimasegi legimiteediraasu.
Öelda, et Iisraelil pole mingit sidet Templimäega,
oleks sama, mis öelda, et Hiinal pole mingit sidet Hiina müüriga
või Egiptusel püramiididega.
Lisaks ütles Netanyahu, et UNESCOs ei tunta Piiblit
ja küsis, kas organ eitab ka kristlaste sidet Vatikaniga
või moslemite sidet Mekaga.
Iisraeli presidendi Rivlini sõnul
on UNESCO otsus häbiväärne ja juutidevastane.
Rivlini sõnul ei saa ükski organ maailmas eitada
juutide, Iisraeli ja Jeruusalemma vahelist sidet
ja kõik, kes seda teevad, häbistavad ennast.
Rivlini sõnul võib mõista kriitikat, kuid ajalugu muuta ei saa.
The Times of Israel kirjutab Jeruusalemmas kestvast
palestiinlaste terrorist juutide vastu ja selle kahest viimasest ohvrist.
Eelmisel neljapäeval tulistas terrorist surnuks 60-aastase jeruusalemlanna
ja 29-aastase politseiniku.
39-aastane palestiinlasest terrorist pärines Ida-Jeruusalemmast Silwanist.
Mõrva sündmuspiirkonnas
on viimastel aastetel toimunud teisigi saatuslikke rünnakuid,
kuid need on sooritatud sõidukite ja terariistadega.
Palestiina meedia väitel võivad tulirelvadega tehtud rünnakud
käimasoleva nn al-Qudsi intifada ajal üldiseks saada.
Uut ülestõusu propageerivad radikaalid
ja ka mõõdukamad palestiinlased pole rahul varasemate,
terariistade ja autorammimistega tehtud rünnakutega,
vaid tahaksid alustada kõikehõlmavat relvastatud rünnakut.
Selle õnnestumiseks tuleks õõnestada
Iisraeli ja Palestiina omavalitsuse julgeolekukoostööd Läänekaldal,
mis ongi terrorirühmituse Hamas eesmärgiks.
Ynet News kirjutab
ÜRO rahvusvahelisel tüdrukutepäeval avaldatud raportist,
mille järgi Iisrael on tüdrukutele ja naistele soodsate riikide seas
maailmas 17. kohal.
Eelmisel kolmapäeval avaldatud raport
analüüsib 144 riigi naiste elukvaliteeti
Mitte-Euroopa riikide seas on Iisrael teisel kohal,
kohe pärast Uus-Meremaad.
Iisraeli selja taha jäävad riigid nagu Prantsusmaa, Kanada ja Austraalia
ning Iirimaa ja USA.
Rahvusvahelise laste ja naiste õigusi kaitsva ühenduse Päästke Lapsed
koostatud raportis
kasutati viit tüdrukute ja naiste heaolu tähtsaimat hinnangukriteeriumi.
Need on alaealiste tüdrukute abielud,
15-19-aastaste rasedused, emade surevus,
naiste osakaal valitsuses ja parlamendis ning haridustase.
Haaretz kirjutab tudengite uurimisrühmast,
mille teatel leiti lahendus
ühele maailma tõsiseimale keskkonnaprobleemile,
nimelt plastsaastele.
Ben Gurioni Ülikooli tudengite rühm
on arendanud lahendust plastjäätmete kogunemisele
pseudomonas putida bakteri abil.
Rühm tahab esitleda uurimistulemusi kuu lõpus USA teadusvõistlusel.
Iisraeli tiimi eesmärgiks on polümeeride täielik biolagundamine.
Protsessist tekkivat energiat võiks kasutada elektri tootmiseks.
Rühma nägemuse järgi võiks tulevikus potensiaalselt valmistada
kodus kasutamiseks sobilikke seadmeid,
millega tarbijad saaksid ise oma plastjäätmeid hävitada.
Ynet Newsi teatel on iisraellastele makstavad pensionid
ühed OECD maade madalaimad.
Iisraeli Kindlustusameti avaldatud igaaastase heaoluraporti järgi
on Iisrael üks oma kodanikele vähim sotsiaaltoetusi pakkuvaid OECD riike.
Iisraelist vähem sotsiaaltoetust pakuvad oma kodanikele Tšiili,
Mehhiko ja Lõuna-Korea.
Raporti järgi on Iisraeli töötute ning laste ja vanurite sotsiaaltoetused
ühed Läänemaailma madalaimad.
Sotsiaaltoetuste süsteem on alates 2015. a siiski veidi paranenud.
Näiteks 2013. a tühistati lapsetoetustele tehtud kärped
ja kaotatud raha kompenseeritakse tagasiulatuvalt.
Seda tehakse suuremate lapsetoetustega
ja lastele suunatud säästuplaaniga,
mille järgi riik hoiustab igale lapsele
50 seeklit ehk ca 12 eurot kuus.
Lapsed on Iisraeli ühiskonnas vaeseimad.
Mujal maailmas on vaeseimad 18-25-aastased.
Raporti järgi on vaeste arv Iisraelis
74 % kõrgem teiste OECD maade keskmisest.
Israel Today kirjutab
piibliteksti tõepärasust kinnitavatest arheoloogilistest leidudest.
Vanasti Jeruusalemma lähedal õitsenud Lachise linn
oli Jeruusalemma järel tähtsuselt teine linn
kuningas Rehobeami ajal aastal 586 eKr toimunud
Juuda maalt pagendamiseni.
Tel Lachisel Laakise künkal on käinud kaevetööd aastakümneid.
Kaevetööde suure pindala tõttu
paljastati Lachise linna värava meisterlik ehitis terviklikult
alles tänavu märtsis.
Kaevetööde juhi Sa'ar Ganori sõnul
viitab täielikult välja kaevatud linnavärava alal asuv eriline pühamu
kuningas Hiskijale.
Väravapühamu alal tehtud leiud
viitavad Teise Kuningate raamatu 18. peatüki 4. salmile, kus öeldakse:
"Tema kõrvaldas ohvrikünkad, purustas sambad,
raius maha viljakustulbad ja pihustas vaskmao,
mille Mooses oli teinud; sest kuni nende päevadeni
olid Iisraeli lapsed suitsutanud sellele;
seda kutsuti Nehustaniks."
2. Kuningate raamatu 10. peatüki 27. salmis öeldakse:
"Ja nad kiskusid maha Baali samba, kiskusid maha Baali koja
ja tegid selle käimlaks tänapäevani."
Iisraeli Muinsuskaitseameti testide järgi pole käimlaid kunagi kasutatud,
mis kinnitab, et need olid rüvetumise sümboliks.
Värav kinnitas ka piibelliku linnavärava institutsiooni olemasolu.
Ganori sõnul oli esmakordselt nähtav linnavärav ja selle pingid piirkond,
kus kohtusid linnavanemad, kohtunikud ja kubernerid
ning kuningad ja bürokraadid ja kus kõik toimus.
Need olid meie tänased uudised. Shalom ja kohtumiseni!
Tõlge: Monika Jaaguri